Disha Patani opens up on working with Salman Khan in Bharat - Hindi Filmibeat
| Published: Tuesday, December 11, 2018, 6:30 [IST]
दिशा पटानी अली अब्बास ज़फर की भारत में काम कर रही हैं। फिल्म में वो एक ट्रपीज़ आर्टिस्ट बनी हैं जो सर्कस में काम करती है। उनके किरदार को लेकर अभी ज़्यादा खुलासा नहीं हुआ है। कुछ खबरों की मानें तो फिल्म में वो सलमान खान की बहन बनी है जो मर जाती है। कुछ सूत्रों की मानें तो फिल्म में दिशा पटानी, 60 के दशक में सलमान से रोमांस करती दिखेंगी।
अब फिल्म के बारे में बात करते हुए दिशा ने बताया कि ये फिल्म उनके लिए बहुत खास है क्योंकि बहुत कम ही लोगों को अपने करियर के शुरूआती दिनों में सलमान खान के साथ काम करने का मौका मिल पाता है और वो अपने को बेहद लकी मानती हैं कि ये मौका उन्हें मिल पाया है।
फिल्म के लिए दिशा पटानी जमकर मेहनत कर रही हैं क्योंकि उन्हें स्टंट सीन करने हैं। दिशा ने अपने रोल के बारे में बात करते हुए ये भी बताया कि ये उनके लिए अब तक का सबसे चैलेंज देने वाला रोल रहा है और इसके लिए उन्होंने खास ट्रेनिंग भी ली है। दिशा ने अपने साल को करियर के लिहाज़ से बेहद शानदार बताया।
भारत, अली अब्बास ज़फर के निर्देशन में बन रही कोरियन फिल्म ओड टू माय फादर का हिंदी रीमेक है। फिल्म में सलमान खान, कैटरीना कैफ, तबू, जैकी श्रॉफ, नोरा फतेही और सुनील ग्रोवर मुख्य भूमिकाओं में दिखेंगे।
Disha Patani feels priveleged to be a part of Salman Khan's Bharat. In an interview, Disha stated that the film is really special to her as she got a chance to share screen space with Salman Khan, so early in her career.
Story first published: Tuesday, December 11, 2018, 6:30 [IST]